|  |  |  |
| --- | --- | --- |
| 2018. gada 8.jūnijā | Ventspilī |  Nr.67(protokols Nr. 11; 5.§ ) |
|  |  |  |

**Par finansējumu Ventspils pilsētas optiskā**

**datu pārraides tīkla paplašināšanai**

Lai nodrošinātu papildus kapacitātes izveidi Ventspils pilsētas industriālajai zonai gar Robežu ielu un izveidotu tās cilpveida savienojumu ar tīkla segmentu Ventas kreisajā krastā, kas ir nepieciešams, lai nodrošinātu Ventspils pilsētas pašvaldības iestādēm, pašvaldības kapitālsabiedrībām un pašvaldības kontrolētajām kapitālsabiedrībām un Ventspils Augsto tehnoloģiju parkam, kuru pieslēgumi atrodas Ventas labajā krastā rezervētu savienojumu ar datu rezerves kopēšanas mezglu Ventspils Digitālā centra telpās Akmeņu ielā 3, Ventspilī, pamatojoties uz likuma „Par pašvaldībām” 14.panta otrās daļas 6. punktu, Ventspils pilsētas domes saistošajiem noteikumiem Nr. 2 “Ventspils pilsētas pašvaldības 2018. gada budžets” un ņemot vērā Ekonomikas un budžeta komisijas 30.05.2018. ieteikumu un Finanšu komitejas 01.06.2018. lēmumu,

Ventspils pilsētas dome

**nolemj:**

1. Iedalīt līdzekļus EUR 17 074 apmērā Ventspils pilsētas pašvaldības iestādes “Ventspils Digitālais centrs” budžetā Ventspils pilsētas optiskā datu pārraides tīkla paplašināšanai no Ventspils pilsētas pašvaldības 2018. gada pamatbudžeta asignējumu plānotā ieņēmumu pārsnieguma pār izdevumiem.
2. Pašvaldības iestādei „Ventspils Digitālais centrs” (E. Kroņkalne) nodrošināt atbilstošas izmaiņas iestādes 2018. gada budžetā.
3. Finanšu nodaļai (K. Vitenbergs) nodrošināt atbilstošas izmaiņas Ventspils pilsētas pašvaldības 2018. gada budžeta kopsavilkumā.
4. Kontroli par šī lēmuma izpildi uzdot Ventspils pilsētas domes izpilddirektoram (A. Ābele).

|  |  |
| --- | --- |
| Sēdes vadītājs,domes priekšsēdētāja 1.vietnieksinfrastruktūras jautājumos | J. Vītoliņš |

*/personīgais paraksts/*